CELEX: 32004D0315
Language: sl
Date: 2004-03-26 00:00:00
Title: Odločba Komisije z dne 26. marca 2004 o priznavanju sistema mreže nadzora za govedorejska gospodarstva, ki se izvaja v državah članicah ali regijah držav članic po Direktivi 64/432/EGS (notificirano pod dokumentarno številko K(2004) 986)Besedilo velja za EGP

Pomembno pravno obvestilo

|

32004D0315

Uradni list L 100 , 06/04/2004 str. 0043 - 0044

		Odločba Komisijez dne 26. marca 2004o priznavanju sistema mreže nadzora za govedorejska gospodarstva, ki se izvaja v državah članicah ali regijah držav članic po Direktivi 64/432/EGS(notificirano pod dokumentarno številko K(2004) 986)(Besedilo velja za EGP)(2004/315/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti [1], in zlasti prvega pododstavka člena 14(5) Direktive,ob upoštevanju naslednjega:(1) Po Direktivi 64/432/EGS je treba govedo za rejo in proizvodnjo, namenjeno za trgovino, individualno testirati na tuberkulozo, brucelozo oziroma enzootsko levkozo, razen če nimajo porekla ali ne prihajajo iz države članice ali regije v državi članici, za katero se priznava, da je uradno prosta teh bolezni, ali se na ozemlju te države članice izvaja odobren sistem mreže nadzora.(2) Francija je država, uradno prosta goveje tuberkuloze in enzootske goveje levkoze skladno z Odločbo Komisije 2003/467/ES [2], 31. decembra 2002 pa je bilo 97,33 % govejih čred uradno prostih goveje bruceloze.(3) Odločba Komisije 2002/907/ES [3] začasno priznava sistem mreže nadzora za govedorejska gospodarstva, uveden v Franciji po Direktivi 64/432/EGS. Imenovana odločba zahteva, da se začasno priznanje sistema mreže nadzora pregleda pred 30. aprilom 2004.(4) Revizija strokovnjakov Komisije in ustrezna dokumentacija, ki so jo dostavili pristojni francoski organi kažeta, da je bil dosežen napredek pri zagotavljanju povsem operativnega značaja sistema mreže nadzora za govedorejska gospodarstva, ki se izvaja v Franciji.(5) Sistem mreže nadzora za govedorejska gospodarstva, ki se izvaja v Franciji, bi bilo torej treba odobriti.(6) Odločba Komisije 2002/544/ES [4] priznava sistem mreže nadzora za govedorejska gospodarstva, uveden v Belgiji skladno z Direktivo 64/432/EGS.(7) Primerno je v eni sami odločbi našteti države članice ali regije držav članic, v katerih se izvaja in je odobren sistem mreže nadzora za govedorejska gospodarstva skladno z Direktivo 64/432/EGS.(8) Odločbi 2002/544/ES in 2002/907/ES bi bilo torej treba razveljaviti in ju nadomestiti s to odločbo.(9) Ukrepi, predvideni v tej odločbi, so v skladu z mnenjem Stalnega odbora za prehransko verigo in zdravstveno varstvo živali –SPREJELA NASLEDNJO ODLOČBO:Člen 1Sistemi mreže nadzora za govedorejska gospodarstva, ki se skladno s členom 14 Direktive 64/432/EGS izvajajo v državah članicah ali regijah držav članic, naštetih v prilogi k tej odločbi, se odobrijo.Člen 2Odločbi 2002/544/ES in 2002/907/ES se razveljavita.Člen 3Ta odločba je naslovljena na države članice.V Bruslju, 26. marca 2004Za KomisijoDavid ByrneČlan Komisije[1] UL 121, 19.7.1964, str. 1977/64. Direktiva, nazadnje spremenjena z Uredbo (ES) št. 21/2004 (UL L 5, 9.1.2004, str. 8).[2] UL L 156, 25.6.2003, str. 77. Odločba, nazadnje spremenjena z Odločbo 2004/230/ES (UL L 70, 9.3.2004, str. 41).[3] UL L 313, 16.11.2002, str. 32. Odločba, nazadnje spremenjena z Odločbo 2004/88/ES (UL L 24, 29.1.2004, str. 72).[4] UL L 176, 5.7.2002, str. 46.--------------------------------------------------PRILOGADržave članice ali njihove regije, kjer se izvaja sistem mreže nadzora za govedorejska gospodarstva skladno s členom 14 Direktive 64/432/EGSOznaka ISO | Država članica | Regije |BE | Belgija | Celotno območje |FR | Francija | Celotno območje |--------------------------------------------------